Semak utawa perdu taunan, sok arupa wit sing bisa tekan 6 meter dhuwuré. Tanduran diwasa bisa duwé eri sing ora tuwuh nalika tanduran sisih enom. Godhong wangun oval utawé elips, rada nggelombang pinggirané, kasusun mapasang-pasang, wernané wiwit saka kuning ngejreng tekan ijo tuwa, gumantung spesies lan lingkungan anggoné tuwuh (ing panggonan sing luwih padhang, werna godhong uga luwih cerah). Kembang werna biru nganti ungu mawa kepyur putih, kasusun jroning sawijining cawang sing metu saka kèlèk pang utawa pucuk pang, ngembang sadawané taun. Wohé werna kuning (ijo nalik aisih enom), bunder kanthi dhiameter tekan 1 cm.